Уилям Викри
Уилям Викри () е американски икономист, роден в Канада. За своите изследвания на стимулите в условия на непълна или несиметрична информация, през 1996 г. той получава, заедно с Джеймс Мирлийс, Наградата на Шведската банка за икономически науки в памет на Алфред Нобел. Викрей умира три дни след обявяването на наградата и тя е връчена посмъртно.

Уилям Викри въвежда и идеята за цена на задръстването - ценообразуването на пътищата и други услуги трябва да бъде такова, че потребителите и инвеститорите да съобразят поведението си с това, че услугата се използва с пълен капацитет, а все още има търсене. Тази теория по-късно е частично реализирана от общината на град Лондон.

Уилям Викри дава името си на тъй наречения Викри-търг. При този закрит търг победителя е този, който е наддал най-много, но плаща втората по височина цена. Важното е, че при този формат за участниците е доминантна стратегия, ако наддават своята истинска максимална готовност на плащане.

Външни препратки 
  Биография на nobel.se

Американски икономисти
Канадски икономисти
Колумбийски университет
Възпитаници на Йейлския университет
Носители на Нобелова награда за икономика
Канадски нобелови лауреати
Личности (Британска Колумбия)